CELEX: 62015CN0606
Language: hu
Date: 2015-11-17 00:00:00
Title: C-606/15. sz. ügy: 2015. november 17-én benyújtott kereset – Európai Bizottság kontra Cseh Köztársaság

25.1.2016   
            
            
               HU
            
            
               Az Európai Unió Hivatalos Lapja
            
            
               C 27/22
            
         2015. november 17-én benyújtott kereset – Európai Bizottság kontra Cseh Köztársaság
   (C-606/15. sz. ügy)
   (2016/C 027/26)
   Az eljárás nyelve: cseh
   
      Felek
   
   
      Felperes: Európai Bizottság (képviselők: Z. Malůšková, J. Hottiaux meghatalmazottak)
   
      Alperes: Cseh Köztársaság
   
      Kereseti kérelmek
   
   
               —
            
            
               A Bíróság állapítsa meg a következőket:
               
                           —
                        
                        
                           azáltal, hogy a vizsgáló testületet bízta meg a vasútrendszer felügyeletének a feladatával, a Cseh Köztársaság nem teljesítette a 2004/49/EK irányelv 19. cikkének (1) bekezdéséből eredő kötelezettségeit;
                        
                     
                           —
                        
                        
                           azáltal, hogy nem biztosította, hogy a vizsgáló testület a vizsgálatát legkésőbb a balesetre vagy váratlan eseményre vonatkozó jelentés kézhezvételét követő egy héten belül megkezdje, a Cseh Köztársaság nem teljesítette a 2004/49/EK irányelv 21. cikkének (3) bekezdéséből eredő kötelezettségeit;
                        
                     
                           —
                        
                        
                           azáltal, hogy nem biztosította, hogy a vizsgálatára vonatkozó zárójelentést közöljék a 2004/49/EK irányelv 22. cikkének (3) bekezdésében meghatározott releváns feleknek, a Cseh Köztársaság nem teljesítette a 2004/49/EK irányelv 23. cikkének (2) bekezdéséből eredő kötelezettségeit;
                        
                     
                           —
                        
                        
                           azáltal, hogy nem biztosította, hogy a vizsgáló testület a biztonsági hatósághoz címzett biztonsági ajánlásokat fogadjon el, a Cseh Köztársaság nem teljesítette a 2004/49/EK irányelv 25. cikkének (2) bekezdéséből eredő kötelezettségeit;
                        
                     
                           —
                        
                        
                           azáltal, hogy nem írta elő a biztonsági hatóság arra vonatkozó kötelezettségét, hogy a biztonsági ajánlásokat kellően figyelembe vegye, és adott esetben annak megfelelően járjon el, a Cseh Köztársaság nem teljesítette a 2004/49/EK irányelv 25. cikkének (2) bekezdéséből eredő kötelezettségeit;
                        
                     
                           —
                        
                        
                           azáltal, hogy nem írta elő a biztonsági hatóság arra vonatkozó kötelezettségét, hogy legalább évente egyszer jelentést nyújtson be a vizsgáló testülethez a biztonsági ajánlások nyomán megtett vagy tervezett intézkedésekről, a Cseh Köztársaság nem teljesítette a 2004/49/EK irányelv 25. cikkének (3) bekezdéséből eredő kötelezettségeit;
                        
                     
         
               —
            
            
               a Cseh Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság a keresetének alátámasztása érdekében a következő érveket terjeszti elő:
   A Cseh Köztársaság az indokolással ellátott véleményben megjelölt, 2015. június 30-i határidő lejártáig a nemzeti joga tekintetében nem közölt olyan módosítást, amely biztosítaná azt, hogy megfeleljen a 2004/49/EK irányelv (1) 19. cikke (1) bekezdésének, 21. cikke (3) bekezdésének, 23. cikke (2) bekezdésének, és 25. cikke (2) és (3) bekezdésének.
   
      (1)  A közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról szóló, 2004. április 29-i 2004/49/EK európai parlamenti és tanácsi irányelv (vasútbiztonsági irányelv) (HL L 164., 44. o.; magyar nyelvű különkiadás 7. fejezet, 8. kötet, 228. o.).